**25.11.24 Online bestyrelsesmøde i Rom Rideklub**

Deltagere: Alle bestyrelsesmedlemer

1. **Nyt fra formand/kasserer:**

Der er nedgang i elevantal, faktisk har der stort set ikke været henvendelser/tilgang siden sommerferien, der er derfor ikke længere venteliste, som vi har haft gennem mange år.

Vi har derfor rykket de dygtigste begyndere til let øvet mixhold og lukket det ene begynderhold ned i en periode for at spare honorarudgifter.

Årsagen til elevnedgang kan være øget fokus på hestevelfærd i medierne og sager hen over sommeren om hestemishandling i sporten og forhold for elevhestene på landets rideskoler.

Vi har fået henvendelse fra kassereren, at de månedlige udgifter p.t. overstiger indtægterne, hvilket bestyrelsen har stor fokus på.

Udgiften til ridehusbund på over 70.000 kr. har været en stor post for klubben.

**Forslag til besparelser:**

* Salg af hestetrailer, da der ikke er indtægter ved udleje gennem lang tid, da parterne ikke for tiden deltager i stævner. Der har været udgifter til vægtafgift, kasko samt nye dæk, gasfjedre og ny bagbom.
* Forhøjelse af priser i kantinen (effektueret).
* Mulig stigning af priser for bl.a. undervisning ved næstkommende generalforsamling.

**Forventede udgifter:**

Der er planlagt tandlæge på ”vinterrunden”, Candy, Sharin, Dandy og Lukas – desuden opleves der, at Viktor har fået atypisk tyggeadfærd ved fodring, som skal ses på.

(Spicy, Viktor, Tinka og Lukas er på ”sommerrunden”, Lukas har behov for tandpleje ca. hver 3. måned pga. dårlige tænder). Forventet udgift 8.000-10.000 kr. afhængig af om der er behov for ”ekstra”. Dyrlægen kommer i december.

Indkøb af sadel til Viktor og tilretning af andre sadler, herunder udskiftning af ødelagte gjordstropper på Sharins sadel. Forventet udgift omkring 8.000 kr.

Dyrlægeregning afventes på Sharins kolik en søndag. Forventet 5500 kr., hvor der kommer penge tilbage fra forsikringen, så muligvis 2500-3000 kr. i faktiske udgifter.

Referent Charlotte Madsen